Diari Oficial de la Generalitat Valenciana


Sumari del DOGV 9486, del 09-12-2022 (2022/11000)

DECRET 205/2022, de 2 de desembre, del Consell, pel qual s'autoritza la creació de l'Escola de Doctorat de la Universitat Internacional de València-VIU.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2022/12/02/205/dof/vci/html**

### Dades del document

Número de DOGV
:   9486

Data del DOGV
:   09-12-2022

Secció del DOGV
:   I. DISPOSICIONS GENERALS

Número del document
:   2022/11914


Data del document
:   02-12-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Descriptors 

:   * Conselleria d'Innovació, Universitats, Ciència i Societat Digital
    * legislació
    * universitat

DECRET 205/2022, de 2 de desembre, del Consell, pel qual s'autoritza la creació de l'Escola de Doctorat de la Universitat Internacional de València-VIU. [2022/11695]  
L'article 9 del Reial decret 99/2011, de 28 de gener, pel qual es regulen els ensenyaments oficials de doctorat, estableix que les universitats podran crear escoles de doctorat d'acord amb el que es disposa en els seus estatuts, en la normativa de la respectiva comunitat autònoma i en el decret esmentat, amb la finalitat d'organitzar, dins del seu àmbit de gestió, els ensenyaments i activitats pròpies del doctorat. Aquestes escoles podran ser creades individualment per una universitat, o conjuntament amb unes altres o en col·laboració d'una o diverses universitats amb altres organismes, centres, institucions i entitats amb activitats d'R+D+I, públiques o privades, nacionals o estrangeres.  
En atenció a tot això, la Universitat Internacional de València-VIU, ha sol·licitat la creació de l'Escola de Doctorat de la Universitat Internacional de València-VIU, que tindrà com a objecte fonamental l'organització i la gestió dels ensenyaments de Doctorat de la Universitat Internacional de València amb caràcter multidisciplinari.  
D'un altre costat, el Decret 159/2012 d'11 d'octubre del Consell, pel qual es regulen les escoles de doctorat estableix en l'article 1 que la creació de les escoles de doctorat per les universitats del Sistema Universitari Valencià serà aprovada pel Consell, a proposta del Consell de Govern de la universitat, amb l'informe favorable del seu consell social, o de l'òrgan que corresponga en el cas de les universitats privades, i posada en coneixement del Consell Valencià d'Universitats i de Formació Superior, d'acord amb el que es disposa en la normativa bàsica de l'Estat, en el present decret i en els estatuts de la universitat de què depenguen.  
Consta en l'expedient l'informe previ favorable de la Junta de Govern de data 24 de març de 2021, així com l'acord del Consell d'Universitat de data 15 de març de 2022.  
El Consell Valencià d'Universitats i de Formació Superior va tindre coneixement de la sol·licitud de creació de l'Escola de Doctorat de la Universitat Internacional de València-VIU, en la sessió de 19 de juliol de 2022.  
L'Agència Valenciana d'Avaluació i Prospectiva (AVAP) en data 10 de juny de 2022 ha emés l'informe preceptiu.  
  
Per tot el que s'ha exposat, vist l'article 9 del Reial decret 99/2011, de 28 de gener, l'article 1 del Decret 159/2012 del Consell i altres disposicions d'aplicació general, a proposta de la consellera d'Innovació, Universitats, Ciència i Societat Digital, prèvia deliberació del Consell en la reunió del dia 2 de desembre de 2022,  
  
  
DECRETE  
  
Article 1. Creació de l'Escola de Doctorat de la Universitat Internacional de València-VIU  
S'autoritza la creació de l?«Escola de Doctorat de la Universitat Internacional de València-VIU».  
  
Article 2. Objecte  
L'Escola de Doctorat de la Universitat Internacional de València-VIU tindrà encomanada l'organització i gestió dels ensenyaments de Doctorat de la Universitat Internacional de València-VIU amb caràcter multidisciplinari.  
  
Article 3. Inscripció en el Registre d'Universitats, Centres i Títols  
D'acord amb l'article 13.1 del Reial decret 1509/2008, de 12 de setembre, pel qual es regula el Registre d'Universitats, Centres i Títols, la creació que s'autoritza es comunicarà a aquest a l'efecte de la seua inscripció.  
  
  
DISPOSICIONS ADDICIONALS  
  
Única. Limitació a la despesa  
L'aplicació i execució d'aquest decret no podrà tindre cap incidència en la dotació de tots i cadascun dels capítols de despeses assignada a la conselleria competent en la matèria, i en tot cas hauran de ser atesos amb els mitjans personals i materials de la dita universitat.  
  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Generalitat Valenciana.  
  
Alacant, 2 de desembre de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats, Ciència i Societat Digital,  
JOSEFINA BUENO ALONSO


Còpia Permalink ELI